24/01/2022 | Administración LocalMunicipal
Oleiros
Convocatoria de subvenciones y ayudas públicas

CONVOCATORIA DO PREMIO LITERARIO "DESCUBRINDO OLEIROS" BDNS(Identif.):606493 De conformidad con lo previsto en los artículos 17.3. b y 20.8. a de la Ley 38/2003, de 17 de noviembre, General de Subvenciones, se publica el extracto de la convocatoria cuyo texto completo puede consultarse en la Base de Datos Nacional de Subvenciones (https://www.infosubvenciones.es/bdnstrans/GE/es/convocatoria/606493). 1. Participantes. Poderán concorrer a este premio todos os rapaces e rapazas de 3.º, 4.º, 5.º e 6.º de primaria e de ESO, mozas e mozos de 16 e 17 anos e persoas maiores de 18 anos empadroados/as ou escolarizados/as no Concello de Oleiros e sempre que os relatos presentados se axusten ao especificado nestas bases. Establécense seis categorías: Categoría 1: alumnado de 3.º e 4.º de primaria. Categoría 2: alumnado de 5.º e 6.º de primaria. Categoría 3: alumnado de 1.º e 2.º de ESO. Categoría 4: alumnado de 3.º e 4.º de ESO. Categoría 5: mozas e mozos de 16 e 17 anos. Categoría 6: persoas maiores de 18 anos.2. Obras: temática e formato. Os relatos estarán ambientados necesariamente en Oleiros e escritos en lingua galega. Deben ser inéditos e que non fosen premiados en ningún outro concurso e non estean pendentes de fallo noutros premios. Presentaranse co título orixinal e un pseudónimo, sen ningún dato que revele a identidade do autor ou autora. Os textos que concorran ao concurso presentaranse manuscritos ou mecanografados, perfectamente lexibles, escritos a unha soa cara e cunha extensión de 1 a 3 páxinas en A4, no caso das catro primeiras categorías e que non supere as 6 páxinas, no caso da 5.º e da 6.º categoría, fonte Arial 12, a dobre espazo, que poderán partir ou ir acompañados de fotografías, debuxos, ilustracións ou calquera imaxe do concello que poida ser suxerinte para o autor ou autora.3. Documentación a presentar. Os traballos presentaranse nun sobre grande co título do relato e a categoría á que se presenta; no interior, ademais do texto, incluirase dentro un sobre pequeno pechado, que só teña escrito o título da obra no reverso. O sobre pequeno conterá no seu interior unha breve nota biográfica do autor ou autora (nome e apelidos, enderezo, teléfono, enderezo electrónico, curso e centro educativo ao que pertence e datos da nai, pai ou titor/a legal no caso de ser menor de idade) e a fotocopia do documento acreditativo de identidade (fotocopia do DNI, pasaporte ou documento de identidade equivalente no caso de telo) e no caso de participantes menores de idade, tamén se deberá engadir a fotocopia do documento acreditativo de identidade da nai, pai ou titor/a legal e do Libro de familia.4. Lugar e prazo de presentación. A obra acompañada polo sobre presentarase en cada centro de ensino ou dirixirase ao Servizo de Normalización Lingüística do Concello de Oleiros sito na Fábrica, rúa do Inglés, n.º 13, 15172, Perillo, Oleiros. O prazo de presentación será de 20 días desde o día seguinte ao da publicación da convocatoria no Boletín Oficial da Provincia da Coruña.5. Premio. Outorgarase un premio por cada categoría e os eventuais accésits que se poidan conceder. Os premios que se concedan serán bonos de 200 euros para comprar en comercios seleccionados de Oleiros que fomenten a lectura, a creatividade e a cultura galega.6. As bases completas e o formulario de inscrición atópanse na BDNS e na páxina web do Concello.(http://www.oleiros.org/c/document_library/get_file? uuid=9ef4734e-3809-4d99-bcf4-2ab9d237d7b7&groupId=7053846). Oleiros 18/1/2022 Najiba Daljeet Berescu Esquivel